প্রসেনজিৎ-পুত্র তৃষাণজিৎ বড় পর্দায়! নায়িকা কে!

কলকাতা: অবশেষে টলিউডে পা রাখতে চলেছেন প্রসেনজিৎ চট্টোপাধ্যায়ের ছেলে তৃষাণজিৎ!(Prasenjit son Trishanjit) জানা যাচ্ছে, খুব শীঘ্রই ছবির কাজ শুরু করবেন তিনি। ইতিমধ্যে অভিনয়ের তালিমও নেওয়া হয়ে গিয়েছে।অভিনেতা খবর দিয়েছিলেন, সিনেমা-সিরিজে কাজ করার ইচ্ছে তাঁর ছেলেরও। আজকাল সমস্ত জায়গায় ছেলে তৃষাণজিৎ ওরফে মিশুককে(Mishuk) নিয়ে পৌঁছচ্ছিলেন প্রসেনজিৎ। প্রশিক্ষণও নিয়ে ফেলেছেন তৃষাণজিৎ দামিণী বেণী বসুর কাছে। প্রযোজক শ্রীকান্ত মোহতা, মহেন্দ্র সোনির হাত ধরে আসছেন প্রসেনজিৎ-অর্পিতা চট্টোপাধ্যায়ের ছেলে। তবে ছবির পরিচালক কে, তা এখনও জানা যায়নি। শোনা যাচ্ছে, সৃজিত মুখোপাধ্যায়(Srijeet Mukherjee) ও কৌশিক গঙ্গোপাধ্যায়ের(Kaushik Gangopadhya) নাম।

নায়িকা কে হবেন, তা নিয়ে এখনও জল্পনা চলছে। শোনা যাচ্ছে, সম্ভবত নতুন কোনও মুখকে দেখা যাবে এই ছবিতে। তবে বলিউড থেকেও কাউকে দেখা যেতে পারে।

আরও পড়ুন:‘রশ্মিকার সমস্যা নেই, ওর বাবারও নেই, আপনাদের …’

একসময় প্রসেনজিৎ জানিয়েছিলেন, তাঁর ছেলের ফুটবল খেলার প্রতি আগ্রহ ছিল। তবে পরবর্তীতে তিনি অভিনয়কেই পেশা হিসেবে বেছে নেন। প্রসেনজিৎ ছেলের এই সিদ্ধান্তকে সমর্থন জানিয়েছেন। তবে তিনি বলেছেন, ছেলে যদি সিনেমায় কাজ করতে চায়, তাহলে তাঁকে নিজের যোগ্যতায় কাজ পেতে হবে। তিনি ছেলের জন্য কোনওরকম সুপারিশ করবেন না।

সম্প্রতি, ১৯ বছরের জন্মদিন পালন করলেন তৃষাণজিৎ,মিশুক। আজকাল ফিল্মি পার্টি হোক বা অ্যাওয়ার্ড শো, ছেলেকে নিয়েই পৌঁছন বুম্বাদা। শুধু তাই নয়, ছেলের সঙ্গে পার্টিতে তারকাদের তোলা ছবিও নিজের প্রোফাইল থেকে শেয়ার করে নেন। এখন দেখার কোন সিনেমাতে দেখা মেলে ‘ছোট ইন্ডাস্ট্রির’।